
                                                                            RAPORT

asupra

propunerii legislative privind unele măsuri de reorganizare şi pentru modificarea şi completarea Legii nr.202 din 9 noiembrie 1998 privind reorganizarea Monitorului Oficial al României, republicată

În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă privind unele măsuri de reorganizare şi pentru modificarea şi completarea Legii nr.202 din 9 noiembrie 1998 privind reorganizarea Monitorului Oficial al României, republicată, trimisă cu adresa nr. Pl-x 411 din 30 octombrie 2017, înregistrată cu nr. 4c-11/1022 din 31 octombrie 2017.

Senatul, în calitate de primă Cameră sesizată, a respins propunerea legislativă, în şedinţa din ziua de 24 octombrie 2017.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Propunerea legislativă are ca obiect de reglementare reorganizarea Regiei Autonome „Monitorul Oficial”, în scopul revenirii acesteia sub autoritatea Camerei Deputaţilor.

Comisia pentru drepturile omului, culte şi problemele minorităţilor naţionale a avizat favorabil iniţiativa legislativă, cu unanimitate de voturi, în şedinţa din 7 noiembrie 2017, conform adresei cu nr.4c-5/483 din 8 noiembrie 2017.

Comisia pentru buget, finanţe şi bănci a avizat negativ iniţiativa legislativă, cu majoritate de voturi, în şedinţa din 28 noiembrie 2017, conform adresei cu nr.4c-2/1047 din 29 noiembrie 2017.

Consiliul Legislativ a avizat favorabil iniţiativa legislativă, cu observaţii şi propuneri, conform adresei cu nr.378 din 24 mai 2017.

 Guvernul României, conform punctului de vedere transmis prin adresa cu nr.893 din 25 iulie 2017, nu susţine adoptarea acestei propuneri legislative.

În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat iniţiativa legislativă în şedinţa din ziua de 20 decembrie 2017.

Membrii Comisiei juridice, de disciplină şi imunităţi au fost prezenţi la şedinţă conform listei de prezenţă.

În urma dezbaterilor, membrii Comisiei au hotărât, cu majoritate de voturi, să propună plenului Camerei Deputaţilor, spre dezbatere şi adoptare, un raport de adoptare a propunerii legislative privind unele măsuri de reorganizare şi pentru modificarea şi completarea Legii nr.202 din 9 noiembrie 1998 privind reorganizarea Monitorului Oficial al României, republicată, cu amendamentele admise din Anexa la prezentul raport.

În raport cu obiectul şi conţinutul reglementării, iniţiativa legislativă face parte din categoria legilor ordinare.

                             PREŞEDINTE,             
              
       



SECRETAR,
                                   Eugen NICOLICEA                                



Neculai Costel DUNAVA
Consilier parlamentar,

Rodica Penescu
Anexă

AMENDAMENTE ADMISE
la

Propunerea legislativă privind unele măsuri de reorganizare şi pentru modificarea şi completarea Legii nr.202 din 9 noiembrie 1998 privind reorganizarea Monitorului Oficial al României, republicată

	Nr. crt.
	Text 

Legea nr.

	Text 

propunere legislativă
	Text propus de Comisie

(autorul amendamentului)
	Motivarea

amendamentelor 

	1.
	Legea nr. 202 din 9 noiembrie 1998 privind organizarea Monitorului Oficial al României
	LEGE privind unele măsuri de reorganizare şi pentru modificarea şi completarea Legii nr.202 din 9 noiembrie 1998 privind reorganizarea Monitorului Oficial al României, republicată


	LEGE pentru modificarea Legii nr.202/1998 privind organizarea Monitorului Oficial al României
	- Pentru respectarea prevederilor art.41 alin.(5) din Legea nr.24/2000.  

- Propunerea legislativă vizează numai schimbarea textului unor articole, nu şi introducerea unor elemente structurale noi.


	2.
	-----------------------------------
	Art II: Legea nr. 202 din 9 noiembrie 1998 privind organizarea Monitorului Oficial al României - Republicată în temeiul art. V din Ordonanţa de urgenţă a Guvernului nr. 36/2012 privind unele măsuri de reorganizare şi pentru modificarea Legii nr. 202/1998 privind organizarea Monitorului Oficial al României, publicată în Monitorul Oficial al României, Partea I, nr. 436 din 30 iunie 2012, aprobată prin Legea nr. 74/2013, publicată în Monitorul Oficial al României, Partea I, nr. 178 din 1 aprilie 2013, se modifică şi se completează după cum urmează:

	Art. I. - Legea nr. 202/1998 privind organizarea Monitorului Oficial al României, republicată în Monitorul Oficial al României, Partea I, nr.206 din 11 aprilie 2013, cu modificările şi completările ulterioare, se modifică după cum urmează:

	- Pentru respectarea normelor de tehnică legislativă.

	3.
	Art. 1
ConstituţieMonitorul Oficial al României este publicaţia oficială a statului român, în care se publică actele prevăzute de , de prezenta lege şi de alte acte normative.

	Art. 1. (1) Regia Autonomă "Monitorul Oficial", care funcţionează sub autoritatea Guvernului României, se reorganizează ca regie autonomă sub autoritatea Camerei Deputaţilor.
(2) Regia Autonomă "Monitorul Oficial" este persoana juridică care desfaşoara activitate de interes public naţional si functioneaza pe baza de gestiune economică si autonomie financiară.
	1. Articolul 1 va avea următorul cuprins:
(1) Regia Autonomă "Monitorul Oficial", care funcţionează sub autoritatea Guvernului României, se organizează ca regie autonomă sub autoritatea Camerei Deputaţilor.
Nemodificat
	- Deoarece dispoziţia de modificare este prevăzută în partea introductivă a art. II.
Consiliul Legislativ

	4.
	Art. 2

Editorul Monitorului Oficial al României este Guvernul României.

	1. Articolul 2 se modifică şi va avea următorul cuprins:
“Editorul Monitorului Oficial al României este Camera Deputaţilor.
	2. Articolul 2 va avea următorul cuprins:
Nemodificat
	- Deoarece dispoziţia de modificare este prevăzută în partea introductivă a art. II.
Consiliul Legislativ

	5.
	Art. 3

(1) Editarea Monitorului Oficial al României constituie un serviciu public asigurat de către Regia Autonomă "Monitorul Oficial", care funcţionează sub autoritatea Guvernului României, exercitată prin Secretariatul General al Guvernului.
	2. Alineatul (1) al articolului nr. 3 se modifică şi va avea următorul cuprins:

“1) Editarea Monitorului Oficial al României constituie un serviciu public asigurat de către Regia Autonomă "Monitorul Oficial", care funcţionează sub autoritatea Camerei Deputaţilor.”
	3. Alineatul (1) al articolului 3 va avea următorul cuprins:

Nemodificat
	

	6.
	Art. 12

(1)Actele care se publică în Monitorul Oficial al României, Partea I şi Partea a II-a, se înaintează Secretariatului General al Guvernului pe suport hârtie, în copie certificată, de către autorităţile emitente, sub semnătura conducătorului acestora sau a locţiitorului său, şi pot fi transmise şi prin e-mail, în fişier electronic certificat prin semnătură electronică de către emitenţi.

(2) Secretariatul General al Guvernului transmite Regiei Autonome "Monitorul Oficial", spre publicare, actele prevăzute la alin. (1).

	3. Articolul 12 se modifică şi va avea următorul cuprins:

“Art. 12 -Actele care se publică în Monitorul Oficial al României, Partea I, se înaintează secretarului general al Camerei Deputaţilor, în copie certificată, de către autorităţile emitente, sub semnătura conducătorului acestora sau a locţiitorului său. Secretarul general al Camerei Deputaţilor transmite Regiei Autonome "Monitorul Oficial" spre publicare.

	4. Articolul 12 va avea următorul cuprins:

Nemodificat
	- În finalul tezei a doua se face trimitere la „alin.1”, fără ca acesta să fie numerotat ca atare. Structura art.12 a fost reformulată în propunerea legislativă, fără a mai conţine alineate.
- În primul paragraf este omisă referirea la actele care se publică în Monitorul Oficial al României, Partea a II-a, adică tocmai cele privind activitatea parlamentară.

- Nu sunt luate în considerare modalităţile tehnice de transmitere a actelor, respectiv pe suport de hârtie sau în format electronic.

- Textul trebuie reanalizat şi reformulat.

	7.
	Art. 13

Autorităţile emitente au obligaţia de a comunica neîntârziat, în scris, Secretariatului General al Guvernului date, informaţii şi precizări, solicitate de această instituţie publică sau de Regia Autonomă "Monitorul Oficial", necesare îndeplinirii cerinţelor de publicare.

	4. Articolul 13 se modifică şi va avea următorul cuprins:

“Art. 13 -Autorităţile emitente au obligaţia de a comunica neîntârziat, în scris, secretarului general al Camerei Deputaţilor date, informaţii şi precizări, solicitate de acesta sau de Regia Autonomă "Monitorul Oficial", necesare îndeplinirii cerinţelor de publicare.
	5. Articolul 13 va avea următorul cuprins:

Nemodificat


	

	8.
	Art. 14

Retragerea actelor de la publicare se poate face numai de către cel care a solicitat publicarea, cu încuviinţarea Secretariatului General al Guvernului şi cu suportarea de către solicitant a cheltuielilor aferente, efectuate de Regia Autonomă "Monitorul Oficial" în procesul de editare şi publicare.

	5. Articolul 14 se modifică şi va avea următorul cuprins:

“Retragerea actelor de la publicare se poate face numai de către cel care a solicitat publicarea, cu încuviinţarea secretarului general al Camerei Deputaţilor şi cu suportarea, de către solicitant, a cheltuielilor aferente, efectuate de Regia Autonomă "Monitorul Oficial" în procesul de editare şi publicare.”

	6. Articolul 14 va avea următorul cuprins:

Nemodificat
	

	9.
	Art. 16

Republicarea actelor normative se face cu aprobarea Secretariatului General al Guvernului, pe baza avizului prealabil al Consiliului Legislativ.

	6. Articolul 16 se modifică şi va avea următorul cuprins:
„Republicarea actelor normative se face cu aprobarea secretarului general al Camerei Deputaţilor, pe baza avizului prealabil al Consiliului Legislativ.”
	7. Articolul 16 va avea următorul cuprins:
Nemodificat
	

	10.
	Art. 20

(1)Cheltuielile determinate de publicarea actelor în Monitorul Oficial al României se suportă de către emitenţi, pe baza tarifelor aprobate prin hotărâre a Guvernului, la propunerea Secretariatului General al Guvernului.

	7. Alineatul (1) al articolului nr. 20 se modifică şi va avea următorul cuprins:
„Cheltuielile determinate de publicarea actelor în Monitorul Oficial al României se suportă de către emitenţi, pe baza tarifelor aprobate anual de Biroul permanent al Camerei Deputaţilor, la propunerea Regiei Autonome "Monitorul Oficial".”
	8. Alineatul (1) al articolului nr. 20 va avea următorul cuprins:

Nemodificat
	

	11.
	Art. 22

Procedura publicării în părţile I-VII, procedura republicării şi a rectificării, precum şi cea a publicării unor acte normative în numere speciale, cu tiraj limitat, se stabilesc prin ordin al secretarului general al Guvernului.

	8. Articolul 22 se modifică şi va avea următorul cuprins:
„Procedura publicării în părţile I-VII, procedura republicării şi a rectificării, precum şi cea a publicării unor acte normative în numere speciale, cu tiraj limitat, se stabilesc de către secretarul general al Camerei Deputaţilor.”
	9. Articolul 22 va avea următorul cuprins:”
„Procedura publicării în părţile I-VII, procedura republicării şi a rectificării, precum şi cea a publicării unor acte normative în numere speciale, cu tiraj limitat, se stabilesc prin ordin al secretarului general al Camerei Deputaţilor.
	- În scopul realizării unei redactări clare şi precise.

	12.
	Art. 25
(1)Prezenta lege intră în vigoare la 30 de zile de la publicarea ei în Monitorul Oficial al României, Partea I.
-----------------------------------
	9. Articolul 25 se modifică şi va avea următorul cuprins:
„(l) Prezenta lege intră în vigoare la 30 de zile de la publicarea ei în Monitorul Oficial al României, Partea I.
(2) Pe aceeaşi dată se abrogă art. 3 alin. 1-3 din Hotărârea Guvernului nr. 358/1991 privind înfiinţarea şi organizarea Regiei Autonome "Monitorul Oficial" şi cap. IV "Organizarea regiei" din Regulamentul de organizare şi funcţionare a Regiei Autonome "Monitorul Oficial", anexă la hotărâre, republicate în Monitorul Oficial al României Partea I, nr. 95 din 13 aprilie 1994, precum şi orice alte dispoziţii contrare, iar art. 3 lit. a) din regulament se modifică în mod corespunzător.”
	Se elimină.

Se elimină.

Se elimină.
	- Textul propus la alin.(1) al art.25 este identic cu textul în vigoare din Legea nr.202/1998. Acest punct trebuie eliminat, fiind inutil reprodus.
- Textul de la alin.(2) este lipsit de eficienţă juridică, întrucât la data intrării în vigoare a legii de modificare, normele conţinute de aceasta se încorporează în actul normativ de bază.

	13.
	-----------------------------------
	Art. III - (1) Până la aplicarea prevederilor prezentei legi, prin ordin al secretarului general al Camerei Deputaţilor se numeşte Consiliul de administraţie al Regiei Autonome "Monitorul Oficial", compus din 9 membri, dintre care unul este directorul general al Regiei si preşedinte al consiliului de administraţie.
(2) Din Consiliul de administraţie al Regiei Autonome "Monitorul Oficial" fac parte, in mod obligatoriu, un reprezentant al secretarului general al Camerei Deputaţilor şi un reprezentant al Ministerului Finanţelor Publice.
	Art. II - Nemodificat
	Norma de la alin.(1) redă parţial textul art. III alin.(1) din O.U.G. nr.36/2012, eliminându-se referirea la O.U.G. nr.109/2011.

- În conformitate cu art.15 alin.(2) teza întâi din Constituţie, “Legea dispune numai pentru viitor”. Legea se aplică tuturor situaţiilor juridice născute după intrarea ei în vigoare. 

- Până la intrarea în vigoare a prezentei legi nu există bază legală pentru a fi emis un ordin al secretarului general al Camerei Deputaţilor prin care să fie numit un nou Consiliu de administraţie.

Se impune revederea şi reformularea normei, în conformitate cu dispoziţiile constituţionale.

	14.
	-----------------------------------
	Art. IV (1) În termen de 7 zile de la data intrării in vigoare a prezentei ordonanţe de urgenţă, prin hotarare a Guvernului se aproba organizarea si funcţionarea Regiei Autonome "Monitorul oficial".

(2) La data intrării in vigoare a hotararii Guvernului prevăzute la alin. (1) se abroga Hotararea Guvernului nr. 358/1991 privind înfiinţarea si organizarea Regiei Autonome "Monitorul Oficial", republicata in Monitorul Oficial al României, Partea I, nr. 653 din 14 septembrie 2011.
	Art. III (1) În termen de 7 zile de la data intrării in vigoare a prezentei legi, prin hotarare a Guvernului se aproba organizarea si funcţionarea Regiei Autonome "Monitorul oficial".

Nemodificat
	Reglementarea este identică celei de la art. IV din Ordonanţa de urgenţă a Guvernului nr.36/2012. Este necesară modificarea corespunzătoare a textului, fiind vorba despre o propunere legislativă (lege) şi nu despre o ordonanţă de urgenţă.


Consilier parlamentar, Rodica Penescu

